**Javna rasprava za Nacrte studija revizije i Nacrte odluka o proglašavanju kategorije, granica, statusa i režima zaštite Spomenika prirode "Plaža Pećin" i Spomenika prirode** **"Ratac sa Žukotrlicom”**

Zadovoljstvo nam je da obavijestimo i ujedno pozovemo institucije, organizacije, udruženja i pojedince, da se uključe u Javnu raspravu za Nacrte studije revizije (Nacrt studije) i Nacrte odluka o proglašavanju kategorije, granica, statusa i režima zaštite (Nacrt odluke) Spomenika prirode "Plaža Pećin" i Spomenika prirode “Ratac sa Žukotrlicom”. Period održavanja Javne rasprave je 27.03.2024. – 25.04.2024. godine (30 dana).

Očekujemo da će zainteresovani građani dati svoje mišljenje i iznijeti sve relevantne informacije od značaja za Spomenik prirode "Plaža Pećin" i morsko zaštićeno područje – Spomenik prirode „Ratac sa Žukotrlicom“, te da će se na taj način najbolje razumjeti šta je zaštita prirode, a šta je interes razvoja.

Ministarstvo turizma, ekologije, održivog razvoja i razvoja sjevera je, shodno članu 35  Zakona o zaštiti prirode (,,Službeni list Crne Gore“, br. 54/16 i 18/19), pokrenulo postupak izrade Studije revizije za Spomenik prirode "Plažu Pećin" i za Spomenik prirode „Ratac sa Žukotrlicom“, koje je izradila Agencija za zaštitu životne sredine.

U skladu s tim, koristimo priliku da vas obavijestimo da će:

**JAVNA TRIBINA o Nacrtu studije i Nacrtu odluke Spomenika prirode "Plaža Pećin" i** Spomenika prirode „Ratac sa Žukotrlicom“, **biti održana dana 08.04.2024. godine u 10:00 časova, u Velikoj sali Skupštine opštine Bar, Bulevar revolucije br. 1.**

**JAVNI UVID** u štampanu formu Nacrta studije i Nacrta odluke Spomenika prirode "Plaža Pećin", biti omogućen u prostorijama Sekretarijata za komunalne poslove i saobraćaj, Bulevar revolucije br.1, drugi ulaz, II sprat, kancelarija br.263, radnim danima od 08:00 do 14:00 časova, kao i u prostorijama Sekretarijata za urbanizam i održivi razvoj, Trg sunca br.2, Budva, radnim danima od 08:30 do 15:30 časova, dok se uvid u štampanu formu Nacrta studije i Nacrta odluke Spomenika prirode "Ratac sa Žukotrlicom” može izvršiti u Opštini Bar na već navedenoj adresi i navedenom terminu.

Svoje komentare u pisanoj formi možete dostaviti:

• Putem pošte na adresu Ministarstva turizma, ekologije, održivog razvoja i razvoja sjevera, Adresa: IV Proleterske brigade br.19, 81000, Podgorica, Crna Gora,

• Neposredno pisarnici Ministarstva turizma, ekologije, održivog razvoja i razvoja sjevera do 12h, ili

• Na e-mail sanja.scepanovic@mert.gov.me.

Ministarstvo turizma, ekologije, održivog razvoja i razvoja sjevera će sačiniti Izvještaj o sprovedenoj javnoj raspravi, koji će objaviti na svojoj internet stranici i Portalu e-Uprave, u roku od 15 dana od dana završetka javne rasprave.